અમદાવાદની છોકરીઓની સુરક્ષા વધારવામાં જોડાયેલી આ સ્ત્રીઓને તહેવારની મજા માણવાનું ચૂકવાનો બિલકુલ અફસોસ નથી. 27 વર્ષની જ્યોતિ રાઠોડ જણાવે છે કે તેને ગર્વ છે કે તેમની આ સેવાને કારણે બીજી છોકરીઓ બિન્દાસ ગરબા એન્જોય કરી શકે છે. ચણિયાચોળીમાં સજેલી એક મહિલા પોલીસ કર્મી જણાવે છે, “અમે બધાની ધરપકડ નથી કરતા. તેનો આધાર તેણે કરેલા ગુનાની ગંભીરતા પર આધાર રાખે છે. અમે કેટલાંક રોમિયોને વોર્નિંગ આપી જવા દઈએ છીએ. પરંતુ અમને એવુ લાગે કે તે ખતરનાક છે તો અમે તેની ધરપકડ કરીએ છીએ. અત્યાર સુધી અમારે કોઈના પર બળજબરી કરવાની જરૂર નથી પડી.”